cyanic-selkie/wikianc huggingface dataset:
การรับน้อง
การแพร่กระจายของประเพณีการรับน้องระบบว้ากไปยังประเทศต่างๆ
ในสหรัฐและแคนาดาหลังจากสงครามโลกครั้งที่ 1 ระบบว้ากพัฒนาไปตามสภาพความเปลี่ยนแปลงของสังคมและประสบการณ์ทวีความรุนแรง และวิตถารมากขึ้นๆตามลำดับ ประมาณช่วงปี พ.ศ. 2470 การว้ากน้องในหน่วยทหารกลายมาเป็นพาดหัวข่าวตามหนังสือพิมพ์ในสหรัฐ ตามมาด้วยการว๊ากน้องแบบชั้นปีและชมรมกีฬา ซึ่งข่าวก็จะลงเรื่องการตาย บาดเจ็บ พิการ หรือสูญเสียสภาพจิตใจกันทุกปีมากบ้างน้อยบ้างก็แล้วแต่ ซึ่งน้องใหม่ในยุคนี้เริ่มเชื่อว่าประเพณีการว้ากมาจากบรรดาผู้ก่อตั้งทั้งหลายของมหาวิทยาลัย ชมรมหรือกลุ่มภราดรภาพที่ตนเองสังกัดอยู่ ในช่วงนี้เริ่มมีกฎเกณฑ์เข้ามาควบคุมการรับน้องในบางรัฐของสหรัฐ ในช่วงหลังสงครามโลกครั้งที่ 2 เริ่มมีน้องใหม่กบฏต่อระบบว๊ากในบางมหาวิทยาลัยและประสบความสำเร็จในการเปลี่ยนแปลงวิธีการหรือ ประเพณีการรับน้องเสียใหม่ ระบบการว๊ากน้องตามคณะหรือสาขาวิชาที่คล้ายกับของไทยหรืออินเดียเริ่มที่จะเลือนหายไปในช่วงนี้ แต่ระบบว๊ากที่ยังคงอยู่ในกลุ่มภราดรภาพ กลุ่มชมรมตามมหาวิทยาลัยต่างๆ เช่น ชมรมเชียร์ ชมรมกีฬา ก็ยังคงเบ่งบานในสหรัฐและแคนาดาและเป็นกลุ่มที่ผู้เข้าร่วมเข้าร่วมโดยสมัครใจ ดังนั้นจึงเป็นที่รับรู้กันหลังสงครามโลกครั้งที่ 2 ว่าระบบว๊ากเป็นประเพณีประจำของกลุ่มภราดรภาพเหล่านี้ไป หลายๆรัฐเริ่มทยอยกันร่างกฎหมายต่อต้านระบบว๊ากออกมาบังคับใช้ตามกันมาจนถึงเรื่อยๆ เนื่องจากสถิติคร่าวๆนับตั้งแต่ปี พ.ศ. 2513-2548 ในสหรัฐจะต้องมีคนตายจากการรับน้องอย่างน้อย 1 คนในแต่ละปี (Nuwen, 1999; Delaney, 2005). จึงมีแรงบีบต่อกลุ่มภราดรภาพจนมีสมาชิกลดน้อยถอยลงทำให้ระบบนี้อ่อนกำลังลงไปอีกเพราะในระยะยี่สิบกว่าปีหลังมานี้สังคมไม่ยอมรับคนรุ่นใหม่ๆก็ไม่ยอมรับ กระนั้นก็ตามปัญหาความรุนแรงในรูปแบบต่างๆจากกระบวนการรับน้องเหล่านี้ก็ยังไม่หมดไปในที่สุดก็มีความเคลื่อนไหวจากจุดเล็กจุดน้อยในการต่อต้านระบบว้ากโดยมีผู้นำอย่าง แฮงค์ นูเวน (Hank Nuwen) และเว็บไซต์ www.stophazing.com เป็นต้น
เหตุผลของการรับน้อง
สาเหตุเริ่มต้นของการรับน้อง เกิดจากที่นักศึกษาที่เข้าเรียนในสถานศึกษาแห่งใหม่ จำเป็นต้องเรียนรู้สิ่งใหม่ๆรวมถึงเรื่องราวของสถานศึกษานั้น การเตรียมตัวการเรียนและมารยาทต่างๆในสถานศึกษา การรับน้องเกิดขึ้นเพื่อให้ นักศึกษาใหม่ได้คุ้นเคยและทำความรู้จักกับรุ่นพี่ ที่จะสามารถสอนวิธีการปฏิบัติตัวในสังคมได้ การรับน้องถือเป็นกิจกรรมทีมีประโยชน์ในอดีตอย่างน้อยต่อรุ่นน้องให้ได้รู้จักรุ่นพี่ นอกจากนี้ยังทำให้ทุกคนรู้รักสามัคคีกัน รู้จักปรับตัว รู้จักการวางตัว รวมทั้งกิริยามารยาทที่ควรปฏิบัติในการอยู่ร่วมกันในสังคมนั้น
ผลกระทบ
เนื่องจากกิจกรรมรับน้องจัดโดยรุ่นพี่ที่อยู่ในสถานศึกษานั้นมาก่อน หลายครั้งที่ผู้อาวุโสกว่าจะมีการวางตัวข่มขู่เพื่อให้รุ่นน้องเป็นที่ยำเกรง ซึ่งนำไปสู่การใช้อำนาจในสังคมการศึกษาอย่างไม่ถูกไม่ควรในบางสถาบันโดยอ้างเหตุผลของการรับน้อง ตัวอย่างการข่มขู่ที่ออกมาให้เห็นได้ เช่นการที่รุ่นพี่สั่งไม่ชอบหน้ารุ่นน้อง โดยสั่งให้รุ่นน้องทำกิจกรรมต่างๆ เช่น การสั่งใหวิ่งรอบสนาม การให้ผู้ชายสองคนจับอวัยวะเพศของกันและกัน หรือ การสั่งให้ถอดเสื้อผ้ากลางที่สาธารณชน เป็นต้น โดยถ้ารุ่นน้องไม่ปฏิบัติตามจะถูกรุ่นพี่กลุ่มหนึ่ง กล่าวหาว่าไม่เคารพรุ่นพี่และนำการรับน้องมาใช้เป็นเหตุผล ปัญหาที่ตามมาแทนที่รุ่นน้องจะได้รับการศึกษาและแนวทางปฏิบัติที่ดี รุ่นน้องบางคนได้เรียนรู้วิธีการลงโทษและการแกล้งจากรุ่นพี่ๆๆ ซึ่งจะนำไปใช้ในการรับน้องของปีต่อไปแทน
ต่อมน้ำตาอักเสบ
สาเหตุ อุบัติการณ์ และปัจจัยเสี่ยง
ต่อมน้ำตาอักเสบเฉียบพลัน (Acute dacryoadenitis) มีสาเหตุหลักจากการติดเชื้อไวรัสหรือแบคทีเรีย โดยที่พบบ่อยคือจากไวรัสคางทูม, ไวรัสเอพสไตน์-บารร์ (Epstein-Barr virus), สแตฟีโลคอคคัส (staphylococcus) , และโกโนคอคคัส (gonococcus)
ต่อมน้ำตาอักเสบเรื้อรัง (Chronic dacryoadenitis) มักมีสาเหตุจากการอักเสบชนิดไม่ติดเชื้อ (noninfectious inflammatory disorders) เช่นโรคซาร์คอยด์ (sarcoidosis), อาการทางตาจากโรคไทรอยด์ (thyroid eye disease) และเนื้องอกเสมือนของเบ้าตา (orbital pseudotumor)
ทอม โบแอสต์
ทอม โบแอสต์ เกิดเมื่อวันที่ 13 พฤศจิกายน ค.ศ. 1905, เสียชีวิต ไม่ทราบปี เป็นนักกีฬาว่ายน้ำชาวออสเตรเลีย เกิดที่เมืองบริสเบน ประเทศออสเตรเลีย เคยเข้าร่วมการแข่งขันโอลิมปิกฤดูร้อน 1928 ประเภทชาย ท่ากรรเชียง 100 เมตร
ต่อมน้ำตาอักเสบ
การรักษา
หากสาเหตุของต่อมน้ำตาอักเสบเกิดจากไวรัส เช่น คางทูม การรักษาคือพักผ่อนและประคบด้วยความร้อนก็เพียงพอ สำหรับสาเหตุอื่นๆ อาจต้องใช้การรักษาที่เฉพาะต่อโรคนั้นๆ
พยากรณ์โรค
ผู้ป่วยต่อมน้ำตาอักเสบส่วนใหญ่จะหายได้ดี แต่หากมีภาวะร่วมกับโรคที่รุนแรงเช่นโรคซาร์คอยด์ พยากรณ์โรคจะขึ้นกับสาเหตุพื้นฐานนั้นๆ
อาการแทรกซ้อน
การบวมอาจรุนแรงจนเกิดการเบียดดวงตา และทำให้มองเห็นภาพไม่ชัด ในผู้ป่วยบางรายที่ได้รับการวินิจฉัยว่าเป็นต่อมน้ำตาอักเสบอาจกลายเป็นมะเร็งของต่อมน้ำตา
การป้องกัน
การป้องกันโรคคางทูมคือการฉีดวัคซีน ส่วนแบคทีเรียและโกโนคอคคัสสามารถหลีกเลี่ยงได้จากการใช้ถุงยางอนามัย ส่วนสาเหตุอื่นๆ ส่วนใหญ่ไม่สามารถป้องกันได้
แหล่งข้อมูลอื่น
Dacriocistite
ซารอน บูท
ซารอน บูท เกิดเมื่อวันที่ 26 มิถุนายน ค.ศ. 1956 เป็นนักกีฬาว่ายน้ำชาวออสเตรเลีย  เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1972
ปริก (พรรณไม้)
ปริก หรือ ปริกน้ำค้าง เป็นพืชในวงศ์ Asperagaceae เป็นไม้คลุมดิน ใบจริงลดรูปลงเป็นหนาม ส่วนที่สีเขียวคล้ายใบรูปเข็มเป็นลำต้นที่มีสีเขียว แตกกิ่งเป็นพุ่มห้อยลง ดอกสีขาว ขนาดเล็ก ผลเมื่อสุกสีแดง เป็นพืชพื้นเมืองของแอฟริกาใต้
บรูซ เบิร์ก
บรูซ เบิร์กเกิดเมื่อวันที่ 5 กุมภาพันธ์ ค.ศ. 1929 เป็นนักกีฬาว่ายน้ำชาวออสเตรเลีย เกิดที่รัฐนิวเซาท์เวลส์ ประเทศออสเตรเลีย  เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1948
อโกด้า
อโกด้า (Agoda) คือ บริษัทผู้ให้บริการสำรองห้องพักทางออนไลน์ สำหรับโรงแรมในภูมิภาคเอเชีย แปซิฟิกเป็นหลัก โดยมีสำนักงานใหญ่อยู่ที่สิงคโปร์และมีสำนักงานดำเนินการหลักอยู่ที่กรุงเทพ กัวลาลัมเปอร์ โตเกียว ซิดนีย์ ฮ่องกงและบูดาเปสต์ นอกจากนี้ยังมีสำนักงานย่อยในเมืองใหญ่ทั่วเอเชีย แอฟริกา ตะวันออกกลาง ยุโรปและอเมริกา
ประวัติ
แต่เดิม นายเคนนี่อาศัยอยู่ในลองไอส์แลนด์ นครนิวยอร์ก ก่อนจะย้ายมาประเทศไทยในปี พ.ศ. 2537 และก่อตั้งเว็บไซต์พร้อมสำนักงานเล็ก ๆ ขึ้นในเกาะภูเก็ต ซึ่งช่วงปี พ.ศ. 2543-2544 เป็นยุคที่ธุรกิจ ดอตคอม ตกต่ำ และเกิดเหตุการณ์วินาศกรรม 11 กันยายน พ.ศ. 2544 ในสหรัฐอเมริกา ปี พ.ศ. 2546 เกิดโรคซาร์สระบาด เหตุการณ์ทั้งหมดได้สร้างความเสียหายอย่างรุนแรงให้กับอุตสาหกรรมการท่องเที่ยว แต่เว็บไซต์ที่อยู่ในวงการธุรกิจสำรองห้องพักออนไลน์ทั้งหมด ก็สามารถเอาตัวรอดจากหายนะเหล่านี้มาได้
ปี พ.ศ. 2545 สำนักงานของบริษัทได้ย้ายจากภูเก็ตมาที่กรุงเทพ และในปี พ.ศ. 2548 บริษัทได้เพิ่ม พรีซิชั่น เรเซอร์เวชั่น ดอตคอม (PrecisionReservation.com) เข้ามา ในฐานะเว็บไซต์หุ้นส่วนเพื่อให้บริการจองโรงแรมผ่านเว็บไซต์ที่เป็นพันธมิตร และในปีเดียวกันนี้ แพลนเน็ต ฮอลิเดย์ และ พรีซิชั่น รีเซอร์เวชั่น ก็ได้รวมเข้าด้วยกันภายใต้ชื่อ บริษัท อโกด้า จำกัด
การซื้อกิจการ
ในเดือนพฤศจิกายน พ.ศ. 2550 Priceline.com (NASDAQ: PCLN) ได้ซื้อกิจการของบริษัทอโกด้า นับเป็นบริษัทนานาชาติแห่งที่สามที่ Priceline.com ตัดสินใจซื้อ ปัจจุบัน อโกด้ามีพนักงานกว่า 2,000 คน และให้บริการสำรองห้องพักออนไลน์จากโรงแรมกว่า 250,000 แห่งทั่วโลกผ่านเว็บไซต์ที่มีการแปลเป็นภาษาต่าง ๆ กัน 38 ภาษาซึ่งรวมถึงภาษาจีนกลาง จีนกวางตุ้ง ฝรั่งเศส เยอรมัน สเปน ญี่ปุ่น รัสเซีย เกาหลี และไทย
การให้บริการ
อโกด้ารับประกันราคาห้องพักที่ถูกที่สุด และหากลูกค้าพบว่ามีที่อื่นเสนอราคาให้ถูกกว่า สามารถนำรายละเอียดมายื่นเพื่อขอลดราคาให้เท่ากันได้ นอกจากนี้บนเว็บไซต์ยังมีข้อมูลการรีวิวโรงแรมจากกลูกค้าโดยตรงกว่า 5 ล้านรีวิวโดยไม่มีการแก้หรือแต่งเติมแต่อย่างใด บริการลูกค้าสัมพันธ์ที่สามารถติดต่อได้ตลอด 24 ชั่วโมง ให้บริการโดยผู้เชี่ยวชาญทางภาษากว่า 17 ภาษาทั้งทางโทรศัพท์และทางอีเมล อโกด้ายังมีแอปพลิเคชันบนมือถือทั้งบนระบบปฏิบัติการ iOS, แอนดรอยด์ และ Windows Phone
รางวัล
อโกด้าได้รับรางวัล Best Accommodation website ในการประกาศรางวัลจาก Travelmole Web Awards Asia 2008 และ 2012
สมาชิกภาพในองค์กรนานาชาติ
อโกด้าเข้าร่วมเป็นสมาชิกของสมาคมส่งเสริมการท่องเที่ยวแห่งภูมิภาคเอเชีย-แปซิฟิค (PATA) ตั้งแต่ปี พ.ศ. 2549
เครื่องกำเนิดสัญญาณ
เครื่องกำเนิดสัญญาณ (อังกฤษ: Signal generator) คือเครื่องมืออิเล็กทรอนิกส์ชนิดหนึ่งที่สร้างสัญญาณไฟฟ้าโดยมีแอมพลิจูด, ความถี่ และรูปคลื่น โดยสัญญานที่ถูกสร้างขึ้นจะถูกนำไปใช้เพื่อเป็นตัวกระตุ้นสำหรับการวัดค่าทางอิเล็กทรอนิกส์ เพื่อใช้ในการออกแบบ, ทดสอบ, แก้ปัญหา และ ซ่อมแซมเครื่องมืออิเล็กทรอนิกส์ที่เสียหาย กระนั้นบางครั้งสัญญาณดังกล่าวก็สามารถนำไปใช้เพื่อทำผลงานศิลปะได้เช่นกัน
เครื่องกำเนิดสัญญาณมีอยู่หลายประเภท มีจุดประสงค์การใช้งานที่แตกต่างกันไป และมีราคาที่แตกต่างเช่นกัน ประเภทของเครื่องกำเนิดสัญญาณ ประกอบด้วย เครื่องกำเนิดสัญญาณรูปคลื่นไฟฟ้า (Function generator), เครื่องกำเนิดสัญญานคลื่น RF และ คลื่นไมโครเวฟ, เครื่องกําเนิดสัญญาณความถี่เสียง (Tone generator), เครื่องกำเนิดสัญญาณคลื่นตามต้องการ (Arbitrary Waveform Generator), เครื่องกำเนิดสัญญาณดิจิตัล (Digital pattern generator) และเครื่องกำเนิดคลื่นความถี่ (Frequency generator) โดยปรกติแล้วไม่มีเครื่องกำเนิดสัญญาณที่เหมาะสมกับงานทุกอย่าง
เครื่องกำเนิดสัญญาณอาจมีความเรียบง่ายแบบออสซิลเลเตอร์ (Oscillator) ที่สามาตรสอบเทียบความถี่และแอมพลิจูดของสัญญาน ไปจนถึงเครื่องกำเนิดสัญญาณสำหรับการใข้งานทั่วไปที่ควบคุมคุณสมบัติของสัญญาณทั้งหมดได้ เครื่องกำเนิดสัญญาณสำหรับการใข้งานทั่วไปที่ทันสมัยจะมีไมโครโปรเซสเซอร์ (Microprocessor) สำหรับควบคุม และ อนุญาตให้ควบคุมสัญญาณได้จากคอมพิวเตอร์ส่วนบุคคล (PC) เครื่องกำเนิดสัญญาณอาจเป็นเครื่องมือเฉพาะสำหรับกำเนิดสัญญาณ หรือเป็นส่วนประกอบของระบบทดสอบอัตโนมัติที่ซับซ้อน
ประวัติศาสตร์
เครื่องกำเนิดสัญญาณที่มีการวางจำหน่ายเครื่องแรกชื่อว่า "General Radio 403" ผลิตโดย บริษัท เจเนรัล เรดิโอ จำกัด (General Radio)ในเดือนมิถุนายน ค.ศ.1928 (ปี พ.ศ.2471) มีช่วงคลื่นความถึ่อยู่ที่ 500 เฮิร์ซ ถึง 1.5 เมกะเฮิร์ซ และในเดือนเมษายน ปี ค.ศ.1929 (ปี พ.ศ.2475) มีการวางจำหน่ายเครื่องส่งสัญญาณความถี่มาตรฐาน ซึ่งเป็นเครื่องสั่นที่เสถียรซึ่งใช้สำหรับการสอบเทียบหรือการอ้างอิงความถี่ (Frequency standard) โดยบริษัท เจเนรัล เรดิโอ จำกัด ด้วยความถี่ที่ 50 กิโลเฮิร์ซ
วัดพรหมรังษี (จังหวัดลพบุรี)
วัดพรหมรังษี เป็นวัดตั้งอยู่ที่ซอย 11 และ ซอย 12 ถนนสาย 21 ตัดกับถนนสาย 3017 ตำบลดีลัง อำเภอพัฒนานิคม จังหวัดลพบุรี เจ้าอาวาสรูปปัจุบันคือพระพิพัฒนาภรณ์
สมเด็จพระพุฒาจารย์ (โต พรหมรังษี) ได้เข้าฝันนายสุรพงษ์ - นางอุบล ตรีรัตน์ ให้ไปเรียนพระธรรมปัญญาจารย์ (ทิม อุฑาฒิโม) วัดราชประดิษฐสถิตมหาสีมารามราชวรวิหาร ให้ช่วยกันสร้างวัด ตอนแรกท่านไม่เชื่อจนเกิดอัศจรรย์ในนิมิต หลังจากนั้นได้รวมรวมผู้มีจิตศรัทธา โดยมีพลโท สมาน วีระไวทยะ เป็นหัวเรือใหญ่ จนวัดสำเร็จอย่างที่เห็น
กาเบรียล
กาเบรียล หรือ กาบรีเอล (גַּבְרִיאֵל, ภาษาฮีบรูมาตรฐาน: “Gavriʼel”, Gabrielus, Γαβριήλ, ภาษาฮิบรูไทบีเรียน: “Gaḇrîʼēl”) เป็นทูตสวรรค์ในศาสนาอับราฮัม  ชาวมุสลิมเรียกตามภาษาอาหรับว่าญิบรีล (جبريل “Jibrīl” หรือ “Jibrail”) แปลตรงตัวว่า 'พละกำลังของพระเป็นเจ้า' เชื่อว่าเป็นอัครทูตสวรรค์ผู้นำสารมาจากพระเป็นเจ้า
ความเชื่อของยิว และคริสเตียน
กาเบรียลถูกเอ่ยถึงในหนังสือดาเนียลของคัมภีร์ฮีบรู และถูกกล่าวถึงในหนังสือมีคาห์ของคัมภีร์ไบเบิล ซึ่งในไบเบิลถือว่ากาเบรียลเป็นทูตสวรรค์หรือเป็นผู้สื่อสารองค์หนึ่งจากพระเจ้า และเป็นหนึ่งในอัครทูตสวรรค์สำคัญเจ็ดองค์ เชื่อว่าท่านเป็นทูตสวรรค์ที่แจ้งการกำเนิดของยอห์นผู้ให้บัพติศมาแก่นักบุญเศคาริยาห์ผู้เป็นพ่อ และการประสูติของพระเยซูแก่นางมารีย์พรหมจารีว่า: "ทูตสวรรค์องค์หนึ่งชื่อกาเบรียลปรากฏต่อเธอและบอกว่าพระเจ้าจะให้เธอกำเนิดบุตรชายโดยพระวิญญาณบริสุทธิ์หรือพลังปฏิบัติการของพระองค์ ทั้ง ๆ ที่เธอเป็นหญิงพรหมจารี บุตรชายผู้นี้จะเป็นกษัตริย์ที่สัญญาไว้นานมาแล้ว ซึ่งจะปกครองตลอดไป! เด็กผู้นี้คือพระบุตรของพระเจ้าเอง"
ในศาสนาอิสลาม
ในศาสนาอิสลาม ญิบรีล ถือเป็นมะลักที่ทำหน้าที่เป็นทูตส่งสาส์นจากอัลลอฮ์ให้แก่เราะซูลที่เป็นมนุษย์ เชื่อว่าเป็นผู้ชี้คัมภีร์อัลกุรอานแก่ท่านนบีมุฮัมมัด และเป็นผู้ส่งสารแก่ประกาศกถึงหน้าที่ความรับผิดชอบ นอกจากนี้ กาเบรียลปรากฏในข้อเขียนของศาสนาบาไฮด้วย
สงครามชเลสวิชครั้งที่สอง
สงครามชเลสวิชครั้งที่สอง (2. Slesvigske Krig) หรือ สงครามเยอรมัน-เดนมาร์ก (Deutsch-Dänischer Krieg ) เป็นความขัดแย้งทางการทหารระหว่างเดนมาร์ก และ ปรัสเซีย เป็นผลพันธ์ของ ปัญหาชเลสวิช-ฮ็อลชไตน์ โดยสงครามเริ่มขึ่นในวันที่ 1 กุมภาพันธ์ ค.ศ. 1864 เมื่อ กองทัพปรัสเซียข้ามพรมแดนสู่ชเลสวิช
สงครามจบลงในวันที่ 30 ตุลาคม 1864 ด้วยความพ่ายแพ้ของเดนมาร์ก, โดยตาม สนธิสัญญาเวียนนา เดนมาร์กต้องคืนดัชชีชเลสวิช, ฮ็อลชไตน์, และ เลาเอินบวร์ค ให้กับ ปรัสเซีย และ ออสเตรีย
ซันจุสไซ โนะ โฮเก็น ไทอิกุ
ซันจุสไซ โนะ โฮเก็น ไทอิกุ (30-sai no hoken taiiku; แปลไทย:สุขศึกษาสำหรับคนอายุสามสิบ) คือ ชุดไกด์บุ๊คญี่ปุ่น เขียนโดย มิทสึบะ (นามแฝง) และรวมเล่มโดย อิชิจินฉะ หนังสือรวมเล่มเล่มแรกออกวางจำหน่ายในเดือนพฤศจิกายน พ.ศ. 2551 ซึ่งแบ่งออกเป็น 2 ตอน สำหรับเรื่องนี้เป็นเรื่องเกี่ยวกับผู้ชายที่อายุปาเข้าไป 30 ปีแล้วแต่ยังไม่คิดที่จะมีความสัมพันธ์กับผู้หญิง ซึ่ง อิโนะโมโตะ ริคาโกะ ได้นำมาเขียนเป็นการ์ตูนเล่ม ตั้งแต่เดือน พฤศจิกายน พ.ศ. 2553 ตีพิมพ์ลงในนิตยสารคอมมิก เร็กซ์ และในปี พ.ศ. 2554 Gathering ได้นำเรื่องนี้ไปทำเป็นแอนิเมชั่นทีวีซีรีส์ ออกอากาศในญี่ปุ่น ทางช่อง BS11 Digital และ Tokyo MX เริ่มออกอากาศตั้งแต่ เดือน เมษายน พ.ศ. 2554 เป็นต้นไป
เนื้อเรื่อง
เป็นเรื่องของชายหนุ่ม อิมากาวะ ฮายาโอะ กับหญิงสาว นัทสึ อันโด ที่ต่างคนก็ต่างโสดสนิทยันจะอายุ 30 แล้ว ยังไม่มีแฟนกับเขาสักคน สวรรค์นั้นเห็นเข้าก็ทนไม่ได้ จึงส่งเทวดากับนางฟ้าลงมาสอนเกี่ยวกับเรื่องเพศและการเข้าหาเพศตรงข้าม และคอยสนับสนุนให้ทั้งสองสละโสดให้ได้
ไกด์บุ้ค
สำหรับไกด์บุ้ค จัดเป็นชุดหนังสือเรียนผู้ใหญ่ ที่เขียนโดย มิทสึบะ และวาดภาพประกอบโดย มิยาฮาระ มิมิคากิ ตีพิมพ์โดย สำนักพิมพ์อิชิจินฉะ ซึ่งชุดหนังสือทั้งหมดนั้นมีดังนี้
คอมมิก
สำหรับคอมมิกนั้น ได้ถูกตีพิมพ์ลงในนิตยสารต่าง ๆ โดยใช้ชื่อตอนและชื่อเรื่องต่างกัน ดังนี้
นิยาย
สำหรับนิยายนั้น จะเริ่มวางแผงจำหน่ายในวันที่ 27 เมษายน พ.ศ. 2554 ซึ่งแบ่งออกเป็น 4 ตอนหลักดังนี้
แอนิเมชั่น
สำหรับแอนิเมชั่นนั้น Gathering ได้นำเรื่อง 30-sai no Hoken Taiiku ไปทำเป็นแอนิเมชั่นทีวีซีรีส์ ออกอากาศในญี่ปุ่น ทางช่อง BS11 Digital และ Tokyo MX เริ่มออกอากาศเดือน เมษายน พ.ศ. 2554 โดยจัดทำทั้งหมด 12 ตอน ตอนละ 11 นาที มีรายชื่อตอนดังต่อไปนี้
สืบลับเค้นปมอันตราย
สืบลับเค้นปมอันตราย (Gone Baby Gone) เป็นภาพยนตร์แนวสืบสวนสอบสวน เข้าฉายปี 2007 กำกับโดย Ben Affleck นำแสดงโดย Casey Affleck,Michelle Monaghan และ Morgan Freeman
เนื้อเรื่องย่อ
นักสืบอิสระทั้งคู่นั้นต่างมีประสบการณ์ในคดีแบบนี้น้อยมากแต่พวกเขาก็เป็นที่ต้องการเนื่องจากเหตุผล 2 ประการคือพวกเขาไม่ใช่ตำรวจและพวกเขาก็รู้จักสถานที่ที่เหี้ยมโหดที่พวกเขาพักอาศัยเป็นอย่างดี
เมื่อการทำงานเริ่มขึ้น แพทริก และ แองจี้ ต้องเผชิญหน้ากับกลุ่มผู้ค้ายาเสพติดและเมื่องานนี้สิ้นสุดลง พวกเขาก็ต้องกับความขัดแย้งภายในจิตใจ
วาติกันมีเดีย
วาติกันมีเดีย (Vatican Media) หรือเดิมเรียก ศูนย์โทรทัศน์วาติกัน (Centro Televisivo Vaticano) เป็นเครือข่ายโทรทัศน์แห่งชาติของสันตะสำนักซึ่งตั้งอยู่ในนครรัฐวาติกัน ก่อตั้งขึ้นใน ค.ศ. 1983 โดยสมเด็จพระสันตะปาปายอห์น ปอลที่ 2 และออกอากาศครั้งแรกในปี ค.ศ. 1983
การแพร่ภาพกระจายเสียง (ศูนย์โทรทัศน์วาติกัน)
มีการถ่ายทอดสดทางเว็บไซต์ของนครรัฐวาติกัน ทางช่องโทรทัศน์คาทอลิกอื่น ๆ ของอิตาลี เช่น เตเลปาเชหรือตีวี2000 และทางช่องโทรทัศน์ต่างประเทศ เช่น กาเตโอ นครรัฐวาติกันไม่มีสถานีโทรทัศน์เป็นของตนเอง หากได้รับการร้องขอ วาติกันมีเดียยังสามารถส่งภาพไปยังช่องโทรทัศน์อื่น ๆ เพื่อแพร่ภาพเหตุการณ์ในนครรัฐวาติกันหรือระหว่างการเสด็จเยือนต่างประเทศของสมเด็จพระสันตะปาปา โดยภายในนครรัฐวาติกัน ทางการสามารถให้ความช่วยเหลือในการจัดตั้งศูนย์แถลงข่าวและงานแถลงข่าว และยังมีบริการสำหรับผู้สื่อข่าวพิเศษและให้ความช่วยเหลือด้านภาพและเสียงสำหรับช่องโทรทัศน์ต่างประเทศ ศูนย์โทรทัศน์วาติกันดำเนินการถ่ายทอดสดประมาณ 130 ครั้งต่อปี ผลิตสารคดี สร้างรายการนิตยสารรายสัปดาห์ชื่อ ออกตาวาดีเอส ซึ่งเผยแพร่ไปทั่วโลก
การผลิต
วาติกันมีเดียผลิตสารคดีมากมายในรัชสมัยของสมเด็จพระสันตะปาปายอห์น ปอลที่ 2 และสมเด็จพระสันตะปาปาเบเนดิกต์ที่ 16 สารคดีส่วนใหญ่ว่าด้วยพระชนม์ชีพของสมเด็จพระสันตะปาปา นครรัฐวาติกัน และโบสถ์หลักของศาสนาคริสต์นิกายโรมันคาทอลิก เครือข่ายนี้ออกอากาศเป็นภาษาอิตาลีเป็นหลัก แต่ยังออกอากาศเป็นภาษาอื่น ๆ ด้วย เช่น ภาษาอังกฤษ ภาษาสเปน ภาษาฝรั่งเศส
ยู ซึง-โฮ
ยู ซึง-โฮ  (유승호, Yoo Seung-ho; เกิดเมื่อวันที่ 17 สิงหาคม ค.ศ.1993) เป็นนักแสดงชาวเกาหลีใต้ ฉายา'น้องชายเกาหลี' ยู ซึง-โฮมีชื่อเสียงในฐานะนักแสดงเด็ก จากเรื่อง The Way Home (2002) หลังจากนั้นก็มีผลงานต่อเนื่องทั้งภาพยนตร์และละครโทรทัศน์ เช่น ละครวัยรุ่น Master of Study (2010) ภาพยนตร์แนวระทึกขวัญ Blind (2011) ละครเมโลดราม่า I Miss You (2013) ละคร หุ่นยนต์รัก สัมผัสใจ (2017-2018) และล่าสุดกับละคร My Strange Hero (2018-2019)
เดบิวต์เข้าวงการในฐานะนักแสดงเด็ก
ยู ซึง-โฮเดบิวต์เมื่อปี 1999 กับผลงานโฆษณาของ n016 ตอนอายุ 7 ขวบ ยู ซึง-โฮได้เริ่มงานแสดงในฐานะนักแสดงเด็กเมื่อปี 2000 กับผลงานทางละครโทรทัศน์เรื่อง Daddy Fish แต่เขามีชื่อเสียงและเป็นที่รู้จักเมื่อได้แสดงภาพยนตร์เป็นครั้งแรก เรื่อง The Way Home (2002) เรื่องราวของเด็กชายที่เติบโตขึ้นมาในสังคมเมืองและต้องมาใช้ชีวิตอยู่กับยายที่เป็นใบ้ในชนบท ภาพยนตร์เรื่องนี้ได้สร้างความประหลายใจให้แก่ผู้ชม เมื่อถล่มรายได้บ๊อกซ์ออฟฟิศในปี 2002 มีผู้ชมมากกว่า 4 ล้านคน หลังจากนั้นยู ซึง-โฮก็ได้รับฉายาว่า "น้องชายเกาหลี" นอกจากนี้ยู ซึง-โฮยังได้แสดงภาพยนตร์เรื่อง Hearty Paws (2006) ซึ่งเป็นเรื่องราวของเด็กชายกับสุนัขอันเป็นที่รัก และเรื่อง Do You See Seoul (2008) เรื่องราวของเด็ก ๆ ในเกาะที่อยู่ห่างไกล ซึ่งเข้ามาในโซลเพื่อทัศนศึกษาโรงงานทำขนมในช่วงปี 1970
ยู ซึง-โฮยังมีผลงานทางโทรทัศน์อย่างต่อเนื่อง เขาได้แสดงละครเด็กเรื่อง Magic Warriors Mir & Gaon (2005) นอกจากนี้ยู ซึง-โฮยังได้แสดงเป็นพระเอกวัยเด็กของละครโทรทัศน์หลาย ๆ เรื่องอย่าง Immortal Admiral Yi Sun-sin (2004) ในบทของ Yi Sun-sin, บันทึกรักคิมชูซอน สุภาพบุรุษมหาขันที (2007) ในบทของ King Seongjong  และ ตำนานจอมกษัตริย์เทพสวรรค์ (2007) ในบทของ Gwanggaeto the Great
ในปี 2009 ยู ซึง-โฮได้แสดงภาพยนตร์เรื่อง City of Fathers ซึ่งเป็นเรื่องราวของเด็กหนุ่มที่เป็นโรคมะเร็งไต โดยมีพ่อบุญธรรมติดสุราและพ่อผู้ให้กำเนิดเป็นมาเฟียค้าประเวณี ต่อมาเขาได้แสดงภาพยนตร์เรื่อง 4th Period Mystery เรื่องราวของเด็กนักเรียน 2 คนที่ต้องตามหาฆาตกรในโรงเรียนของพวกเขา และตั้งแต่ที่ ยู ซึง-โฮปรากฏตัวในตอนที่ 34 ของละครโทรทัศน์เรื่อง ซอนต็อก มหาราชินีสามแผ่นดิน ที่เขาแสดงเป็น คิม ชุน-ชู ก็ทำให้ละครตอนนี้ติดหนึ่งในอันดับตอนของละครที่มีเรตติ้งสูงสุดในปีนั้น
นักแสดงมากฝีมือ
ในช่วงวัยรุ่น ยู ซึง-โฮได้รับคัดเลือกให้เป็นหนึ่งในนักแสดงนำละครโทรทัศน์เรื่อง Master of Study (2010) ละครที่ดัดแปลงมาจากการ์ตูนญี่ปุ่นที่มีชื่อว่า Dragon Zakura ซึ่งเป็นเรื่องของกลุ่มนักเรียนที่เรียนได้แย่ที่สุดของโรงเรียน ผู้ซึ่งจะต้องเข้ามหาวิทยาลัยชั้นนำให้ได้ ภายใต้ความช่วยเหลือจากศิษย์เก่าของโรงเรียนที่ปัจจุบันเป็นทนายความ   ยู ซึง-โฮได้ปรากฏตัวในมิวสิควิดีโอเพลง Lies ของ T-ara ซึ่งหนึ่งในนักร้องของวงคือ ปาร์ค จี-ยอน ได้แสดงร่วมกันในเรื่อง Master of Study นั่นเอง
ต่อมา ยู ซึง-โฮได้รับบทบาทการแสดงที่เป็นผู้ใหญ่เกินอายุจริง ในละครเรื่อง Flames of Desire ซึ่งแสดงเป็นทายาทรุ่นที่ 2 ของตระกูลมหาเศรษฐี ที่ไม่สนใจการต่อสู้แย่งชิงอำนาจและความสำเร็จของคนในตระกูล แต่ต้องการไปแต่งงานกับดาราที่มีข่าวไม่ดี ซึ่งมีศักดิ์เป็นพี่สาวของตนเองในขณะอายุได้แค่เพียง 21 ปีต่อมา ยู ซึง-โฮได้ร่วมร้องเพลงกับ IU นักร้องและนักแสดงของเกาหลี ในเพลงที่มีชื่อว่า Believe in Love เพลงนี้ได้แต่งเนื้อร้องตามบันทึกของ ยู ซึง-โฮที่เขียนขึ้น เมื่อครั้งไปดูแลและช่วยเหลือเด็กในสลัมที่ประเทศศรีลังกา ซึ่งเป็นส่วนหนึ่งของรายการโทรทัศน์การกุศลที่ชื่อ Love Request
ในปี 2011 ยู ซึง-โฮได้ฝึกฝนศิลปะป้องกันตัวและการฟันดาบ เพื่อรับบทนักฆ่าในละครโทรทัศน์เรื่อง จอมดาบคู่บัลลังก์ ละครแนวแอคชั่น-พีเรียดของ Lee Jae-heon นอกจากนี้ ยู ซึง-โฮยังได้เป็นหนึ่งในผู้พากย์เสียงภาพยนตร์แอนนิเมชั่นเรื่อง Leafie, a Hen into the Wild ซึ่งเป็นภาพยนตร์ที่สร้างจากหนังสือวรรณกรรมเด็กขายดีของ Hwang Sun-mi และกลายเป็นหนึ่งในภาพยนตร์แอนนิเมชั่นเกาหลีที่มีรายได้รวมสูงสุดตลอดกาล ยู ซึง-โฮได้พากษ์เสียงเป็นลูกเป็ดชื่อ Greenie ผู้ซึ่งได้รับความรักจากแม่บุญธรรม Leafie ที่ได้หนีออกจากฟาร์มไก่ ต่อมาเขาได้แสดงเป็นเด็กส่งของที่เป็นพยานในเหตุการณ์ชนแล้วหนี ในภาพยนตร์ระทึกขวัญเรื่อง Blind (2011) อีกด้วย
ในปีเดียวกัน ยู ซึง-โฮตกเป็นข่าวที่ว่า มหาวิทยาลัยที่มีชื่อเสียงได้ยื่นข้อเสนอให้เขาเข้าเรียนต่อเป็นกรณีพิเศษ หลังจากที่เขาได้จบการศึกษาชั้นมัธยมปลายจากโรงเรียนมัธยมปลายแพกซิน ในจังหวัดคยองกี ยู ซึง-โฮกล่าวว่าเขาตัดสินใจที่จะยังไม่เรียนต่อ เนื่องจากว่าจะได้ทุ่มเทกับการแสดงอย่างเต็มที่ และไม่ต้องแบ่งเวลาให้กับการเรียนและการทำงานซึ่งทำได้ยาก เขายังกล่าวเสริมอีกว่า "ผมไม่ต้องการเข้ามหาวิทยาลัยจนกว่าจะค้นพบว่าตัวเองอยากจะเรียนอะไรจริงๆ" การตัดสินใจของเขาเป็นที่ยอมรับในแง่ดี ท่ามกลางเสียงชื่นชมของนักเรียนในมหาวิทยาลัยที่มีชื่อเสียง เนื่องจากการตัดสินใจของเขานั้น ทำให้ระบบการเข้าเรียนเป็นไปอย่างโปร่งใสและเป็นธรรม
ในปี 2012 ยู ซึง-โฮได้แสดงเป็นพระเอกเต็มตัวครั้งแรกในละครโทรทัศน์ช่องเคเบิลเรื่อง Operation Proposal ละครเกาหลีที่รีเมคจากละครญี่ปุ่นที่มีชื่อว่า Proposal Daisakusen ซึ่งเป็นเรื่องราวเกี่ยวกับนักเบสบอลผู้ซึ่งไม่เคยสารภาพรักกับเพื่อนสนิทในวัยเด็กของเขา จนกระทั่งเขาได้รับโอกาสอีกครั้ง โดยการย้อนเวลากลับไปเพื่อทำสิ่งที่สามารถชนะใจเธอและไม่ให้เธอแต่งงานกับคนอื่น
เข้ากรมทหาร
ยู ซึง-โฮได้เข้ากรมทหาร(กองหนุน 102 เขตชุนชอน จังหวัดคังวอน) อย่างเงียบๆเพื่อรับใช้ชาติ เมื่อวันที่ 5 มีนาคม 2013 เขาเลือกรับใช้ชาติเหมือนชายเกาหลีอายุ 19 ปีทั่วไป ที่เลือกเข้ากรมในช่วงวัยจบมัธยมปลายหรือระหว่างเรียนมหาวิทยาลัย ต่างจากดาราเกาหลีชายคนอื่นที่ส่วนใหญ่จะเลื่อนการเข้ากรมออกไปจนกว่าจะอายุ 29 ปี  หลังจากที่เข้ารับการฝึกพื้นฐานเป็นเวลา 5 สัปดาห์ ยู ซึง-โฮก็ถูกจัดให้เป็นกองกำลังทหารผู้อยู่ใต้บังคับบัญชาของกองพลที่ 27 ขณะที่เขาอยู่ในกองทัพนั้น ยู ซึง-โฮได้เลื่อนขั้นเป็นผู้ฝึกทหารใหม่ในกองพลที่เขาประจำการอยู่ด้วย ยู ซึง-โฮรับใช้ชาติในกองทัพเป็นเวลาทั้งหมด 21 เดือน และปลดประจำการเมื่อวันที่ 4 ธันวาคม 2014 ที่กองพลที่ 27 เขตฮวาชอน จังหวัดคังวอน เกาหลีใต้ เมื่อเวลา 08.00 น. ตามเวลาในท้องถิ่น โดยมีแฟนๆและนักข่าวไปรอรับ ซึ่งตอนนั้นยู ซึง-โฮได้ให้สัมภาษณ์กับนักข่าวทั้งน้ำตาว่า "ความฝันของผมเปลี่ยนไปแล้ว ตอนนี้ผมอยากจะเป็นนักแสดงที่มอบความสุขให้กับทุกคนครับ"
หวนสู่วงการบันเทิงอีกครั้ง
หลังจากที่ยู ซึง-โฮ ปลดประจำการออกมา ก็เริ่มงานในวงการทันทีโดยผลงานชิ้นแรกคือ ถ่ายแบบให้กับนิตยสาร GRAZIA ฉบับเดือนกุมภาพันธ์ 2015 แล้วก็ต่อด้วยงานแฟนมีตติ้ง ซึ่งได้จัดขึ้นทั้งในโซล โอซาก้า และโตเกียว ก่อนหน้าที่ยู ซึง-โฮจะปลดประจำการออกมา ได้มีค่ายหนังติดต่อเพื่อให้เขามาเล่นภาพยนตร์พีเรียด เรื่อง The Magician ซึ่งเขาได้ตอบตกลงเพื่อรับบทดังกล่าวตั้งแต่ก่อนออกจากกรม หลังจากถ่ายทำเรื่องนี้เสร็จยู ซึง-โฮก็ได้รับงานภาพยนตร์เรื่อง Kim Seon Dal ต่อทันที นอกจากนี้เขายังได้ไปถ่ายเอมวีให้กับนักร้องดังอย่าง Naul และให้เสียงบรรยายในอัลบั้มของ Okdal อีกด้วย ในขณะที่งานพรีเซนเตอร์ก็มีเข้ามาเรื่อยๆทั้งแบรนด์อาหาร ห้างสรรพสินค้า แบรนด์ขนมหวาน และแบรนด์อุปกรณ์กีฬาชื่อดัง ทั้งหมดนี้อยู่ในช่วงเวลาเพียง 5-6 เดือนหลังออกจากกรมเท่านั้น ท้ายปี 2015 ยูซึงโฮยังได้มีงานละครที่เข้ามารุมตอมมากมายอีกด้วย นับได้ว่ายู ซึง-โฮกลับมายังวงการบันเทิงได้อย่างสวยงาม และกำลังไต่ขึ้นแท่น Hallyu Star คนใหม่ของวงการบันเทิงเกาหลีอย่างไม่ต้องสงสัย!
อิซเซ ทากาฮาชิ
อิซเซ ทากาฮาชิ (เกิดวันที่ 9 ธันวาคม ค.ศ. 1980 ที่โตเกียว ประเทศญี่ปุ่น) เป็นนักแสดงและนักร้องสัญชาติญี่ปุ่น
รายชื่อนครในประเทศจีน
ในระบบเขตการปกครองของสาธารณรัฐประชาชนจีน รวมทั้งฮ่องกงและมาเก๊า มีนครอยู่ด้วยกัน 3 ระดับ ได้แก่ ระดับมณฑล (ประกอบด้วยนครปกครองโดยตรงและเขตบริหารพิเศษ), นครระดับจังหวัด และนครระดับอำเภอ ณ เดือนมิถุนายน 2020 สาธารณรัฐประชาชนจีนมีนครทั้งหมด 687 แห่ง เป็นนครปกครองโดยตรง 4 แห่ง, เขตบริหารพิเศษ 2 แห่ง, นครระดับจังหวัด 293 แห่ง (ในจำนวนนี้มีนครระดับกิ่งมณฑล 15 แห่ง) และนครระดับอำเภอ 388 แห่ง (ในจำนวนนี้มีนครระดับกิ่งจังหวัด 38 แห่ง และนคร XPCC 10 แห่ง) รายชื่อต่อไปนี้จะไม่รวมนครในมณฑลไต้หวันและบางส่วนของมณฑลฝูเจี้ยนที่ยังมีข้อพิพาท (ดูที่ รายชื่อนครในไต้หวัน) เนื่องจากนครเหล่านี้ถูกควบคุมโดยสาธารณรัฐจีนและอ้างสิทธิ์โดยสาธารณรัฐประชาชนจีน ภายใต้นโยบายจีนเดียว
จากการวิจัยในปี 2017 จากกลุ่มวิจัยเดโมกราเฟีย (Demographia research group) พบว่ามีนคร 102 แห่งที่ปกครองโดยสาธารณรัฐประชาชนจีนที่มีประชากรใน "พื้นที่เมือง" (urban area) มากกว่า 1 ล้านคน
เจ้าชายฟรีดริช คาร์ล แห่งเฮ็สเซิน
เจ้าชายฟรีดริช คาร์ล แห่งเฮ็สเซิน-คาสเซิล (Friedrich Karl von Hessen-Kassel) เป็นประมุขแห่งราชวงศ์เฮ็สเซิน ตั้งแต่ 15 มีนาคม ค.ศ. 1925 จนถึง 28 พฤษภาคม ค.ศ. 1940 พระองค์ทรงเป็นน้องเขยของจักรพรรดิวิลเฮล์มที่ 2 แห่งเยอรมนี พระองค์เคยได้รับเลือกให้ครองราชย์เป็นพระมหากษัตริย์แห่งฟินแลนด์ เมื่อวันที่ 9 ตุลาคม ค.ศ. 1918 แต่พระองค์ก็ทรงสละสิทธิ์นั้นเมื่อวันที่ 14 ธันวาคม ค.ศ. 1918
พระราชประวัติ
เจ้าชายเฟรเดอริก ชาร์ล เสด็จพระราชสมภพเมื่อวันที่ 1 พฤษภาคม ค.ศ. 1868 ที่เมืองพังก์เกอร์ทางตอนเหนือของเยอรมนี พระองค์เป็นโอรสองค์ที่ 3 ในเจ้าชายเฟรเดอริก วิลเลียมแห่งเฮ็สเซิน-คาสเซิลกับเจ้าหญิงแอนนาแห่งปรัสเซีย
เมื่อ 25 มกราคม ค.ศ. 1893 เจ้าชายเฟรเดอริก ชาร์ลได้อภิเษกสมรสกับเจ้าหญิงมาร์กาเรเทอแห่งปรัสเซีย พระธิดาพระองค์เล็กของจักรพรรดิฟรีดริชที่ 3 แห่งเยอรมนีกับเจ้าหญิงวิกตอเรีย พระราชกุมารี ทั้งสองพระองค์มีพระโอรส-พระธิดาด้วยกัน 6 พระองค์ได้แก่
ราชบัลลังก์ฟินแลนด์
เจ้าชายเฟรเดอริก ชาร์ลได้รับเลือกให้ครองราชเป็นพระมหากษัตริย์แห่งฟินแลนด์ โดยรัฐสภาฟินแลนด์ เมื่อวันที่ 9 ตุลาคม ค.ศ. 1918 แต่เมื่อสิ้นสุดสงครามโลกครั้งที่หนึ่ง เยอรมนีเป็นฝ่ายแพ้สงคราม ทำให้สมเด็จพระจักรพรรดิวิลเฮล์มที่ 2 แห่งเยอรมนีต้องสละราชสมบัติ และเมื่อจักรพรรดิวิลเฮล์มที่ 2 สละราชสมบัติก็ทำให้พระองค์ขาดผู้สนับสนุน พระองค์จึงตัดสินพระทัยสละสิทธิ์ในการครองราชย์เมื่อวันที่ 14 ธันวาคม ค.ศ. 1918 ทำให้พระองค์ไม่เคยได้ครองราชบัลลังก์แห่งฟินแลนด์
แม้พระองค์จะไม่ได้ครองราชย์บัลลังก์ฟินแลนด์ แต่พระองค์ก็ยังคงทรงพระอิสริยยศเป็นประมุขแห่งราชวงศ์เฮ็สเซิน และทรงสละตำแหน่งเมื่อวันที่ 16 มีนาคม ค.ศ. 1925 เจ้าชายฟิลิปแห่งเฮ็สเซินพระโอรสจึงเป็นประมุขแห่งราชวงศ์องค์ต่อมา ส่วนผู้อ้างสิทธิ์ในราชบัลลังก์ฟินแลนด์ ผู้อ้างสิทธิ์พระองค์ต่อมาคือเจ้าชายโวล์ฟกังแห่งเฮ็สเซิน
วาร์เรน บอยด์ (นักว่ายน้ำ)
'''วาร์เรน บอยด์ '''เกิดเมื่อวันที่ 23 ธันวาคม ค.ศ. 1926 เกิดที่เมืองซิดนีย์ ประเทศออสเตรเลีย เป็นนักกีฬาว่ายน้ำ เคยเข้าร่วมการแข่งขันว่ายน้ำในโอลิมปิกฤดูร้อน 1948  ประเภทชาย 100 เมตร ท่าฟรีสไตล์
จีโอซิตีส์
'''ยาฮู! จีโอซิตีส์''' (Yahoo! GeoCities) เป็นบริการพื้นที่เว็บของ Yahoo! ปัจจุบันมีบริการเฉพาะในประเทศญี่ปุ่น
จีโอซิตี้ส์ก่อตั้งโดย David Bohnett และ John Rezner ช่วงปลายปี 1994 ในชื่อ Beverly Hills Internet (BHI) ในตอนแรกนั้น ผู้ใช้จะเลือก "เมือง" ที่ต้องการจะวางหน้าเว็บของตนลงไป "เมือง" เหล่านี้ ตั้งชื่อตามเมืองหรือภูมิภาคจริง ๆ ให้เข้ากับประเภทเนื้อหา ตัวอย่างเช่น เว็บไซต์เกี่ยวกับคอมพิวเตอร์ จะถูกวางใน "SiliconValley" และไซต์ที่เกี่ยวกับความบันเทิงก็จะถูกจัดให้อยู่ใน "Hollywood" จึงเป็นที่มาของชื่อ "จีโอซิตีส์"
สิบหลังจาก ยาฮู! ซื้อกิจการจีโอซิตีส์ ยาฮูได้ประกาศว่าจะปิดให้บริการ GeoCities ในวันที่ 26 ตุลาคม 2009 และเว็บไซต์ต่าง ๆ จะใช้ไม่ได้ในวันที่ 27 ตุลาคม 2009 มีหน้าเว็บที่ผู้ใช้สร้างอย่างน้อย 38 ล้านหน้า ก่อนที่จีโอซิตีส์ จะปิดตัวลง สำหรับบริการ GeoCities Japan ในญี่ปุ่นยังคงให้บริการอยู่
รายชื่อแหล่งมรดกโลกในเอเชียเหนือและเอเชียกลาง
องค์การยูเนสโกได้ขึ้นทะเบียนสถานที่สำคัญใน 6 ประเทศในภูมิภาคเอเชียเหนือและเอเชียกลาง เป็นมรดกโลก ทั้งสิ้น 26 แห่ง
รายชื่อประเทศตามอัตราดอกเบี้ยของธนาคารกลาง
ด้านล่างนี้เป็น รายชื่อประเทศตามอัตราดอกเบี้ยของธนาคารกลาง จากการเรียกเก็บเงินในเชิงพาณิชย์
โรสแมรี บราวน์ (นักว่ายน้ำ)
โรสแมรี บราวน์ เกิดเมื่อวันที่ 11 เมษายน ค.ศ. 1961 เป็นนักกีฬาว่ายน้ำ เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1980
รถไฟใต้ดินอัมสเตอร์ดัม
รถไฟใต้ดินอัมสเตอร์ดัม เป็นระบบขนส่งมวลชนแบบผสม (รถไฟใต้ดิน และรถไฟฟ้ารางเบา) ที่ให้บริการในเขตกรุงอัมสเตอร์ดัมและปริมณฑล ดำเนินการโดย Gemeentelijk Vervoerbedrijf
โครงข่าย
รถไฟใต้ดินมีจำนวน 4 เส้นทาง ได้แก่สาย Gein และสาย Gaasperplas (รวมกันเป็นสาย Oost) สาย Amstelveen และสายวงแหวน
ขบวนรถไฟฟ้า
มีขบวนรถไฟฟ้าทั้งหมด 106 คัน
อนุวัฒน์ นิวาตวงศ์
อนุวัฒน์ นิวาตวงศ์ (เกิด 28 กรกฎาคม พ.ศ. 2509) ชื่อเล่น ปู เป็นนักแสดงชายชาวไทย มีผลงานละครมาแล้วต่างๆ หลายเรื่อง สมรสกับนักแสดงหญิง ขวัญฤดี กลมกล่อม มีบุตรสาว 1 คน ชื่อ นัดดาภรณ์ นิวาตวงศ์ เขามีพื้นฐานมาจากครอบครัวที่นับถือศาสนาคริสต์นิกายโรมันคาทอลิก แต่ส่วนตัวได้เปลี่ยนไปนับถือศาสนาพุทธ
เจ้าหญิงวิคโทรีอา ลูอีเซอ แห่งปรัสเซีย
เจ้าหญิงวิคโทรีอา ลูอีเซอ แห่งปรัสเซีย (Viktoria Luise von Preußen) หรือพระนามเต็มคือ วิคโทรีอา ลูอีเซอ อาเดิลไฮด์ มาทิลเดอ ชาร์ล็อทเทอ แห่งปรัสเซีย (Viktoria Luise Adelheid Mathilde Charlotte von Preußen) ทรงเป็นพระราชธิดาในจักรพรรดิวิลเฮ็ล์มที่ 2 แห่งเยอรมนี กับพระนางเอากุสเทอ วิคโทรีอา แห่งชเลสวิช-ฮ็อลชไตน์ ทรงเสกสมรสกับแอ็นสท์ เอากุสทุส ดยุกแห่งเบราน์ชไวค์ใน ค.ศ. 1913 ทำให้พระนางมียศตามพระสวามีเป็นดัชเชสแห่งเบราน์ชไวค์
นักประวัติศาสตร์ Justin C. Vovk เขียนอธิบายว่า เจ้าหญิงเป็นคนเฉลียวฉลาดเหมือนเจ้าหญิงวิกตอเรีย พระราชกุมารี พระอัยกี (ย่า) มีความสง่างามเฉกเช่นพระราชมารดา แต่มีความมุ่งมั่นแรงกล้าเฉกเช่นพระราชบิดา เจ้าหญิงชอบให้คนมาสนใจพระองค์ และยังทรงเป็นที่โปรดปรานของพระราชบิดาเนื่องจากเป็นพระราชธิดาเพียงพระองค์เดียว
อ้างอิง
18921980
เจตมูลเพลิงขาว
เจตมูลเพลิงขาว (Ceylon Leadwort, doctorbush; ) หรือ ปิดปิวขาว (ภาคเหนือ) เป็นพืชในวงศ์ Plumbaginaceae มีถิ่นกำเนิดในเอเชียใต้ เป็นไม้พุ่มเตี้ยหรือไม้ล้มลุกอายุหลายปี สูง 1-3 เมตร กิ่งก้านมักทอดยาว ใบรูปไข่ ยาว 3-13 ซม. ปลายใบแหลมยาว ตอนปลายเป็นติ่ง โคนในรูปลิ่มหรือมน ใบบาง ช่อดอกแบบช่อกระจะเชิงลด ดอกจำนวนมาก แกนกลางและก้านช่อดอกมีต่อมไร้ก้าน ช่อดอกยาวประมาณ 15 ซม. ก้านช่อยาว 1.5-2 ซม. ใบประดับรูปไข่ ยาว 0.4-0.8 ซม. ใบประดับย่อยรูปแถบ ยาวประมาณ 0.2 ซม. กลีบเลี้ยง 5 กลีบ ยาวประมาณ 1 ซม. กลีบดอกสีขาวหรือสีฟ้าอ่อน หลอดกลีบดอกยาวประมาณ 2 ซม. กลีบดอกรูปไข่กลับหรือรูปขอบขนานแกมรูปใบหอก ยาวประมาณ 0.7 ซม. ปลายแหลมหรือเป็นติ่ง อับเรณูสีน้ำเงิน ยาวประมาณ 0.2 ซม. รังไข่รูปรี เป็น 5 เหลี่ยม ก้านเกสรเพศเมียเกลี้ยง ผลแบบแคปซูล
ในรากเจตมูลเพลิงขาวมีสารพลัมบาจิน (plumbagin) ซึ่งมีคุณสมบัติต้านเชื้อจุลินทรีย์ หากสัมผัสถูกผิวหนังจะทำให้ผิวพุพอง ในทางการแพทย์แผนไทยจัดเจตมูลเพลิงขาวเป็นยารสร้อน แต่มีฤทธิ์น้อยกว่าเจตมูลเพลิงแดง มีสรรพคุณช่วยขับลม บำรุงธาตุ บำรุงเลือด แต่ไม่ควรใช้ในหญิงตั้งครรภ์เพราะอาจทำให้แท้งได้
ตำบลปรุใหญ่
ตำบลปรุใหญ่ เป็นตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลปรุใหญ่
คิม ยูชิน
คิมยูชิน (김유신,Kim Yushin, 595-673 เดือน 9) เกิดเมื่อปี ค.ศ. 595 เป็นลูกของ คิม ซอ-ฮย็อน และ มัน-มย็อง ปู่ทวดของเขาคือ คิมแฮ กษัตริย์องค์สุดท้ายแห่งอาณาจักรคายา ส่วนมัน-มย็องแม่ของเขาก็เป็นถึงลูกสาวของซุกฮึลจงน้องชายของกษัตริย์จินฮึง การที่มัน-มย็อง ลูกสาวของ ซุกฮึลจง ซึ่งถือเป็นเชื้อสายกษัตริย์ของอาณาจักรชิลลามาแต่งงานกับคิมซอฮย็อนเลือดเนื้อเชื้อไขของกษัตริย์แห่งอาณาจักรคายา ภายหลังได้ก้าวขึ้นสู่ผู้มีอำนาจทางการทหารสูงสุดของอาณาจักรชิลลาและเป็นแม่ทัพผู้มีบทบาทสำคัญในการรวบรวมแผ่นดินเกาหลีของอาณาจักรชิลลาในรัชสมัย พระเจ้ามูยอล และ พระเจ้ามุนมู
ตำบลปรุใหญ่
ประวัติ
ตำบลปรุใหญ่เป็นตำบลหนึ่งในตำบลของอำเภอเมืองนครราชสีมาซึ่งแต่เดิมนั้นมีอาณาเขตกว้างขวางมาก ในเวลาต่อมาเมื่อปี พ.ศ. 2526 เทศบาลเมืองนครราชสีมา (ในสมัยนั้น) ได้ขยายเขตเทศบาลเข้ามาในพื้นที่ตำบลหนองจะบกและตำบลปรุใหญ่ทำให้จำนวนหมู่บ้านลดลงจาก 17 หมู่บ้านเหลือเพียง 7 หมู่บ้านและยังแบ่งพื้นที่ตำบลปรุใหญ่ออกจากกันเป็น 2 ส่วน คือพื้นที่ส่วนทิศเหนือประกอบด้วยหมู่ 1, 2, 3 และ 6 และพื้นที่ส่วนทิศใต้ มี 3 หมู่บ้านคือ หมู่ 4, 5 และ 7
คิม ยูชิน
ประวัติ
ค.ศ. 595 เป็นปีที่เขาเกิด โดยคิมยูชินเป็นลูกของคิมซอฮย็อน และ มัน-มย็อง คุณปู่ทวดของเขาคือ คิมแฮ กษัตริย์องค์สุดท้ายแห่งอาณาจักรคายา ส่วนมัน-มย็องแม่ของเขาก็เป็นถึงลูกสาวของซุกฮึลจงน้องชายของกษัตริย์จินฮึง การที่มัน-มย็อง ลูกสาวของ ซุกฮึลจง ซึ่งถือเป็นเชื้อสายกษัตริย์ของอาณาจักรชิลลามาแต่งงานกับคิมซอฮย็อนเลือด เนื้อเชื้อไขของกษัตริย์แห่งอาณาจักรคายานั้น เป็นเรื่องไม่ง่ายนักที่จะได้รับอนุญาตจากเครือญาติของทั้งสองฝ่ายให้แต่งงานกัน และที่เมืองมานโนคุนนี่เองที่ทั้งคู่ได้ให้กำเนิดคิมยูชิน
ค.ศ. 610 เมื่อเขามีอายุ 15 ปี เขาได้รับราชการในตำแหน่งองครักษ์
ตำบลปรุใหญ่
ประวัติ
กระทรวงมหาดไทยได้ประกาศยกฐานะสภาตำบลปรุใหญ่ เป็นองค์การบริหารส่วนตำบลปรุใหญ่ เมื่อวันที่ 1 เมษายน พ.ศ. 2539 เป็นองค์การบริหารส่วนตำบลขนาดกลาง และกระทรวงมหาดไทยได้จัดให้มีการเลือกตั้งคณะกรรมการองค์การบริหารส่วนตำบลขึ้นใหม่ เมื่อวันที่ 28 เมษายน พ.ศ. 2539 และประชุมคณะกรรมการเมื่อ วันที่ 9 พฤษภาคม พ.ศ. 2539
คิม ยูชิน
ประวัติ
ค.ศ. 612 เขาก็เข้าไปฝึกวิชาในถ้ำหินแต่เพียงผู้เดียว คิมยูชินก็ได้เจอกับยอดคนผู้หนึ่ง ซึ่งได้หลีกหนีจากความวุ่นวายของยุคนั้น มาพำพักอยู่บริเวณนั้น ชื่อ นันซึง และด้วยความมุ่งมั่นของเขา จึงได้มีโอกาสเรียนพิชัยสงครามทางการทหารและการปกครองจากนันซึง ซึ่งเมื่อ คิมยูชิน เรียนรู้จนหมดแล้วเขาก็ได้ออกเดินทางต่อไปเพื่อหาที่สงบเป็นที่พำนัก
ตำบลปรุใหญ่
ประวัติ
ปัจจุบันได้รับการยกฐานะจากองค์การบริหารส่วนตำบลปรุใหญ่เป็นเทศบาลตำบลปรุใหญ่ ตั้งแต่วันที่ 18 กรกฎาคม พ.ศ. 2551
คิม ยูชิน
ประวัติ
ค.ศ. 613 เขาถือชุดเกราะเข้าไปในภูเขาอินบักซาน เมื่อเวลาล่วงเลยมา 3 วัน ดาวสองดวงบนฟากฟ้าเปล่งประกายระยิบระยับพร้อมกัน คิมยูชินก็ได้เดินถือดาบลงมาจากภูเขาลูกนั้น ผู้คนจึงกล่าวโจษจันกันไปทั่วว่า คิมยูชิน คือกำลังหลักในการรวบรวมสามอาณาจักรซึ่งแม้แต่ฟากฟ้ายังคอยช่วยเหลือเขา ซึ่งในปีนั้นเขาได้รับตำแหน่งเป็นหัวหน้าองค์รักษ์ (국선, 國仙; Hwarang leader)
ค.ศ. 629 อาณาจักรชิลลาได้นำกองทัพโจมตีอาณาจักรโคคูรยอ แต่การโจมตีในครั้งนั้นฝ่ายอาณาจักรชิลลาเหมือนจะตกเป็นรอง เนื่องจากไม่มีทั้งพันธมิตรและทหารได้รับบาดเจ็บเพิ่มมากขึ้น ในตอนนั้นคิมยูชินเป็นรองแม่ทัพและพ่อของเขาเป็นแม่ทัพใหญ่ ซึ่ง คิมซอฮย็อน พ่อของเขาอนุญาตให้คิมยูชินโจมตีค่ายศัตรู และเขาก็ได้ตะลุยเข้าไปตัดศีรษะของแม่ทัพฝ่ายข้าศึกได้ ทำให้ทหารฝ่ายอาณาจักรชิลลาฮึกเหิมขึ้น ทำให้สามารถตัดคอทหารของโกคูรยอได้กว่า 5,000 คนและกวาดต้อนทหารโกคูรยอที่เหลืออีกกว่า 1,000 คนมาเป็นเชลยศึกได้ จากการศึกครั้งนี้ทำให้ชื่อเสียงด้านการรบของคิมยูชินเลื่องลือไปไกลในหลายๆ อาณาจักร จึงนับว่าเป็นการรบทีทำให้คิมยูชินสร้างชื่อจนมีชื่อเสียงในประวัติศาสตร์ว่าเป็นนักการทหารที่มากความสามารถทางด้านการรบ
ตำบลปรุใหญ่
ที่ตั้ง อาณาเขต ประชากร
เทศบาลตำบลปรุใหญ่ ตั้งอยู่เลขที่ 237 หมู่ 1 ตำบลปรุใหญ่ อำเภอเมืองนครราชสีมา จังหวัดนครราชสีมา ห่างจากที่ว่าการอำเภอเมืองนครราชสีมา ประมาณ 12 กิโลเมตร มีพื้นที่ 16.63 ตารางกิโลเมตร หรือประมาณ 10,393.75 ไร่ ประกอบไปด้วยหมู่บ้านจำนวน 7 หมู่บ้าน และมีประชากรทั้งสิ้น 10,000 คน โดยแบ่งพื้นที่ เป็น 2 ส่วนดังนี้
คิม ยูชิน
ประวัติ
ค.ศ. 631 คิมยูชินมีอิทธิพลต่อกองทัพซิลลาเป็นอย่างมาก อันเป็นผลมาจากความสามารถที่ผ่านมา ซึ่งเป็นที่ประจักษ์ต่อทหารทุกคนในกองทัพซิลลา ค.ศ. 642 เมื่อถึงฤดูใบไม้ร่วง คิมยูชินได้รับการเลื่อนตำแหน่งซังชังคุน ซึ่งเป็นยศทางทหารที่ใหญ่เกือบที่สุดรองจากตำแหน่งแทชังคุน และได้นำทหารเข้าโจมตีกำแพงทั้ง 7 ของอาณาจักรแพคเจ ทหารของชิลลาตัดหัวทหารแพคเจได้ถึง 2,000 กว่าคน และเดินทางกลับมาพร้อมกับชัยชนะครั้งยิ่งใหญ่ คิมยูชิน เป็นแม่ทัพที่ไม่เคยลิ้มรสความพ่ายแพ้เลยสักครั้งเดียว โดยอ้างอิงจาก Samguk Sagi ที่มีการรวบรวมโดยรับคำสั่ง พระเจ้าอินจง อันเป็นที่รู้จักกันดีในประเทศเกาหลีว่าเป็นบันทึกประวัติศาสตร์เกาหลีที่เก่าแก่ที่สุดเท่าที่มีอยู่
ตำบลปรุใหญ่
ส่วนที่ 1
ประกอบด้วยหมู่ 1, 2, 3 และ 6 สภาพภูมิประเทศมีลักษณะเป็นที่ราบลุ่มมีแหล่งน้ำตามธรรมชาติไหลผ่านคือ ลำปรุ ลำบริบูรณ์ ลำตะกุด และคลองตาเมืองซึ่งเป็นแหล่งน้ำที่มนุษย์สร้างขึ้นไหลผ่าน และเป็นแหล่งน้ำที่สำคัญต่อการดำรงชีพของราษฎร ประชากรส่วนใหญ่ประกอบอาชีพเกษตรกรรม โดยมีอาณาเขตติดต่อกับพื้นที่ใกล้เคียง ดังนี้
คิม ยูชิน
ประวัติ
ค.ศ. 647 พีดัมกับยอมจงก็วางแผนร่วมมือกันก่อกบฏขึ้น คิมยูชินและคิมชุนชูปราบปรามกบฏพีดัม และราชินีซอนด็อกซึ่งขณะนั้นขึ้นครองราชย์ได้เพียง 16 ปี ก็เสด็จสวรรคต หลังจากนั้นราชินีจินด็อกก็ขึ้นครองราชย์ต่อแต่ก็ครองราชย์ได้เพียง 8 ปีเท่านั้นก็เสด็จสวรรคต
ค.ศ. 654 ตอนแรกนั้นข้าราชบริพารได้แนะนำให้คิมอัลชอนขึ้นครองราชย์ต่อ แต่ด้วยความเกรงใจเขาจึงปฏิเสธไปทำให้คิมชุนชูได้ขึ้นครองราชย์ต่อและได้เปลี่ยนพระนามเป็น พระเจ้ามูยอล เมื่อคิมชุนชูขึ้นครองราชย์ คิมชุนชูได้ยกลูกสาวคนที่ 3 ของตนเองให้แต่งงานกับคิมยูชิน ที่อยู่ในวัย 59 ปีทั้งนี้เพื่อเป็นการสานสัมพันธไมตรี เนื่องจากขณะนั้นอำนาจทางการทหารส่วนมากอยู่ภายใต้อำนาจของคิมยูชิน
ตำบลปรุใหญ่
ส่วนที่ 2
ประกอบด้วยหมู่ 4 5 และ 7 ลักษณะเป็นพื้นที่ราบเรียบมีสนามกีฬาเฉลิมพระเกียรติ 80 พรรษา 5 ธันวาคม 2550 ตั้งอยู่บริเวณตอนกลางของพื้นที่ และมีป่าไม้คือสวนรุกขชาติปรุใหญ่ อยู่ทางตอนใต้ของพื้นที่ โดยมีอาณาเขตติดต่อกับพื้นที่ใกล้เคียงดังนี้
คิม ยูชิน
ประวัติ
ค.ศ. 655 พระเจ้าอึยจาแห่งอาณาจักรแพคเจ จึงเข้าเป็นพันธมิตรกับ พระเจ้ายองยางแห่งอาณาจักรโกคูรยอและร่วมกันโจมตีอาณาจักรซิลลา ซึ่งชิลลาจึงร่วมกับกองกำลังของราชวงศ์ถัง ซึ่งเพิ่งสถาปนาราชวงศ์ขึ้นปกครองจีนเพื่อต่อสู้ แม้ว่าจะไม่ชัดเจนว่าใครเป็นผู้บัญชาการกองทัพของราชวงศ์ถัง แต่เชื่อได้อย่างแน่นอนว่า คิมยูชิน บัญชาการกองทัพชิลลาในขณะนั้น ประกอบกับการสนับสนุนจากทางราชวงศ์ถังและกองทัพเรือ 13,000 ลำ คิมยูชินโจมตีเมืองหลวงอาณาจักรแพคเจ ซึ่งนับว่าเป็นหนึ่งในสงครามที่มีชื่อเสียงที่สุดของศตวรรษ Battle of Hwangsanbeol
ค.ศ. 660 ภายใต้การปกครองของพระเจ้ามูยอล ที่ครอบครองอำนาจทางการเมืองของอาณาจักรชิลลาได้อย่างเด็ดขาดและการนำทัพของนักการทหารผู้มากความสามารถอย่าง คิมยูชิน ซึ่งได้วางแผนผนึกกำลังกับราชวงศ์ถังเข้าโจมตีอาณาจักรแพคเจ ภายใต้การนำทัพโดยคิมยูชินที่สุดแล้วสงครามก็จบลงโดยความล่มสลายของอาณาจักรแพคเจ
ตำบลปรุใหญ่
การปกครอง
ตำบลปรุใหญ่ แบ่งการปกครองออกเป็น 7 หมู่บ้าน คือ
คิม ยูชิน
ประวัติ
ค.ศ. 661 พระเจ้ามูยอลเสด็จสวรรคต พระเจ้ามุนมูลูกชายของพระเจ้ามูยอลก็ขึ้นครองราชย์สืบต่อมา
วาระสุดท้าย
คิมยูชินในวัย 73 ปี ซึ่งป่วยกระเสารกระแสะ พระเจ้ามุนมูก็ส่งหมอหลวงมารักษาเขา ทั้งยังออกรบด้วยตัวพระองค์เองแทนคิมยูชินอีกด้วย เนื่องจากตระหนักถึงความภักดีของคิมยูชินที่แม้ว่าจะป่วยอยู่ก็ยังห่วงการรบกับอาณาจักรโกคูรยอ ในเดือนกันยายนของปีนั้น อาณาจักรโกคูรยอล่มสลายลง แม้ว่าหลังจากนั้นคิมยูชินก็ได้รับการเลื่อนยศสูงขึ้น หากเป็นคนอื่นก็คงหลงใหลในอำนาจวาสนา แต่คิมยูชินเองนั้นเป็นผู้ที่จงรักภักดีกับพระเจ้ามุนมูและอาณาจักรชิลลาจงบจนวาระสุดท้ายของชีวิตเขาเลยทีเดียว ซึ่งนับว่า คิมยูชิน ผู้ได้ชื่อว่าเป็นกำลังหลักในการรวบรวมสามอาณาจักร ผู้ที่แม้แต่ฟากฟ้ายังคอยช่วยเหลือเขาได้เสร็จสิ้นภารกิจ และในวันที่ 1 กรกฎาคม ค.ศ. 673 คิมยูชิน จอมพลแห่งอาณาจักรซิลลา เสียชีวิตลงอย่างสงบที่บ้านของเขานั่นเองเป็นการปิดฉากชีวิตที่งดงาม ด้วยวัย 78 ปี และเพื่อตอบแทนความภักดีของเขาพระเจ้ามุนมูได้มีพระบรมราชนุญาติให้เขาได้รับเกียรติสูงสุดอีกครั้งคือให้ฝังร่างของเขาไว้ที่เชิงเขา Songhwa  ซึ่งเป็นสถานที่ที่อยู่ใกล้สุสานราชวงศ์
ตำบลปรุใหญ่
การคมนาคม
มีทางหลวงแผ่นดินหมายเลข 304 และทางหลวงแผ่นดินหมายเลข 2 (ถนนมิตรภาพสายเลี่ยงเมือง) เป็นเส้นทางหลักในการคมนาคมระหว่างตำบลกับภายนอก และมีถนนเชื่อมหมู่บ้าน ในการคมนาคมขนส่งภายในตำบล
วัดหนองโนเหนือ
วัดหนองโนเหนือ ตั้งอยู่เลขที่ 68 บ้านหนองโนเหนือ ตำบลหนองโน อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบลุ่มติดที่สวนที่นาของชาวบ้านรอบด้าน
ประวัติ
เมื่อปี พ.ศ. 2363 ได้ตั้งอยู่ในหมู่บ้าน มีชื่อว่า “วัดบูรณะสามัคคี” ต่อมาจึงได้ย้ายมาตั้งใหม่ ณ ที่ตั้งปัจจุบันเพื่อความสะดวกต่อการสัญจรไปมาของญาติโยม อีกทั้งยังอยู่ใกล้กับแหล่งน้ำที่สะดวกต่อการอุปโภคบริโภค จึงได้ตั้งชื่อใหม่ตามสถานที่ตั้งว่า วัดหนองโนเหนือ ปัจจุบันตั้งอยู่เลขที่ 68 บ้านหนองโนเหนือ ตำบลหนองโน อำเภอเมือง จังหวัดสระบุรี สังกัดคณะสงฆ์มหานิกาย มีที่ดินตั้งวัดเนื้อที่ 5 ไร่ 1 งาน 36 ตารางวา โฉนดเลขที่ 37582 ได้รับพระราชทานวิสุงคามสีมา เมื่อปี พ.ศ. 2373 ต่อมาเนื่องจากอุโบสถหลังเดิมที่มีความชำรุดทรุดโทรมไปมากตามกาลเวลา จึงได้สร้างอุโบสถหลังใหม่ขึ้นแทนเมื่อปี พ.ศ. 2537 มีเขตวิสุงคามสีมา กว้าง 20 เมตร ยาว 40 เมตร ได้รับพระราชทานวิสุงคามสีมาวันที่ 17 มกราคม พ.ศ. 2541 ผูกพัทธสีมา เมื่อวันที่ 13 - 19 เมษายน พ.ศ. 2541
อาคารเสนาสนะ
นอกจากนี้ ยังมี ศาลาอเนกประสงค์ โรงเก็บพัสดุ 1 หลัง โรงครัว 1 หลัง เรือนรับรอง
ภาษามายายูกาตัน
ภาษามายายูกาตัน (idioma maya yucateco; มายายูกาตัน: mayab tʼàan, mayaʼ tʼàan , maayaʼ tʼàan , แปลตรงตัวได้ว่า "คำพูดแบบเรียบ") เป็นภาษามายาที่พูดในคาบสมุทรยูกาตันและทางเหนือของเบลีซ เจ้าของภาษาไม่ได้เรียกชื่อภาษาโดยมีคำขยายว่า ยูกาตัน แต่เรียกว่า "คำพูดแบบเรียบ/มายา" ในภาษาของตน และเรียกเพียงแค่ (ภาษา) มายา ในภาษาสเปน นักภาษาศาสตร์เป็นผู้เพิ่มคำว่า ยูกาตัน เข้าไปในชื่อภาษาเพื่อแยกความแตกต่างอย่างชัดเจนจากภาษาอื่น ๆ ในตระกูลภาษามายา (เช่น Kʼicheʼ และ Itzaʼ) ดังนั้น การใช้ศัพท์ มายายูกาตัน ในการอ้างถึงภาษานี้จึงเป็นเพียงศัพท์เฉพาะวงการหรือการตั้งชื่อใหม่เท่านั้น
ในรัฐยูกาตังและบางส่วนของกัมเปเช ตาบัสโก เชียปัส และกินตานาโรในเม็กซิโก ภาษามายายูกาตันยังคงเป็นภาษาแม่ของประชากรราว 800,000 คนในปัจจุบัน อาจมีผู้พูดภาษานี้ประมาณ 6,000 คนในเบลีซ
โรแบร์โต กอกโก
โรแบร์โต กอกโก (Roberto Cocco) เกิดวันที่ 16 พฤษภาคม ค.ศ. 1977 เป็นนักมวยไทยรุ่นซูเปอร์มิดเดิลเวท และเป็นนักมวยสากลรุ่นไลท์เฮฟวีเวทชาวอิตาลี เป็นแชมป์รายการ ISKA คิกบ็อกซิ่งเวิลด์สามสมัย และเป็นแชมเปียนรายการ WKN มวยไทยเวิลด์แชมเปียนสองสมัย
แอฟริกันเกมส์ 2023
แอฟริกันเกมส์ 2023 (2023 African Games) เป็นการแข่งขันกีฬาแอฟริกันเกมส์ครั้งที่ 13 คาดว่าจะจัดขึ้นในสามเมืองในประเทศกานา ในปี ค.ศ. 2023 ซึ่งวันที่ยังไม่ได้รับการยืนยัน นี่จะเป็นครั้งที่สองในประวัติศาสตร์ที่การแข่งขันจะถูกกระจายไปตามเมืองต่าง ๆ ซึ่งเริ่มต้นครั้งแรกในการแข่งขันครั้งก่อนหน้าที่จัดขึ้นในประเทศโมร็อกโก ด้วยเหตุนี้ จึงมี 3 เมืองในประเทศที่จะได้รับเลือกให้ทำหน้าที่เป็นสนามแข่งขันได้แก่ อักกรา, คูมาซี และ ชายฝั่งเคป
ชนิดกีฬา
คาดว่าสควอชจะเข้าร่วมการแข่งขันแอฟริกันเกมส์ 2023 ในเดือนกุมภาพันธ์ ค.ศ. 2022 มีการประกาศว่ากีฬาคริกเก็ตจะเปิดตัวในการแข่งขันปี ค.ศ. 2023 กีฬางัดข้อและรักบี้จะเปิดตัวเช่นกัน กีฬาทั้งหมด 23 รายการได้รับการยืนยันสำหรับการแข่งขันครั้งนี้
•
มังกรกระแทกเมือง
มังกรกระแทกเมือง หรือ มังกรผงาดฟัดโลก หรือชื่อใหม่ล่าสุด คู่ฟัดลุยข้ามโลก (อังกฤษ: Dragon Fight) เป็นภาพยนตร์แนวศิลปะการต่อสู้สัญชาติฮ่องกง ในปี ค.ศ. 1989 กำกับภาพยนตร์โดย เติ้ง เยี่ยนเฉิง นำแสดงโดย หลี่ เหลียนเจี๋ย, นีน่า ลี, โจว ซิงฉือ
เนื้อเรื่องย่อ
ภาพยนตร์เรื่องนี้เล่าเรื่องราวของ จิมมี่ หลี่ หรือ หลี่ กัวลี เด็กหนุ่มจากเมืองจีนที่เก่งในเรื่องวิชากำลังภายในและวันหนึ่งโชคชะตาก็เล่นตลกกับเขาเมื่อเขาได้ไปแสดงกำลังภายในที่อเมริกาแต่ขากลับเมืองจีนก็เกิดเรื่องขึ้นที่สนามบินทำให้เขาต้องติดอยู่ที่อเมริกา แถมเขาถูกใส่ร้ายว่าเป็นผู้ร้ายข้ามแดน เขาจึงต้องสู้เพื่อหาความจริงให้ได้
ประเทศคอซอวอในโอลิมปิกเยาวชนฤดูร้อน 2018
ประเทศคอซอวอ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติคอซอวอเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 5 ชนิดกีฬา ผลการแข่งขันครั้งนี้ประเทศคอซอวอได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
แอฟริกันเกมส์ 2023
ชนิดกีฬา
กีฬาสาธิต:
กีฬาเรือพายในโอลิมปิกฤดูร้อน 2020 – เรือกรรเชียงเดี่ยวพายคู่ ชาย
การแข่งขันกีฬาเรือพายในโอลิมปิกฤดูร้อน 2020 – เรือกรรเชียง บุคคลชาย เป็น 1 ใน 14 รายการแข่งขันเรือพายที่โตเกียว ประเทศญี่ปุ่น จะจัดขึ้นระหว่างวันที่ 20-30 กรกฎาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือพายในโอลิมปิกเป็นครั้งที่ 24 ในโอลิมปิกฤดูร้อน
นายกรัฐมนตรีนิวซีแลนด์
นายกรัฐมนตรีแห่งนิวซีแลนด์ (Prime Minister of New Zealand, Te pirimia o Aotearoa) เป็นหัวหน้ารัฐบาลแห่งประเทศนิวซีแลนด์ ผู้ดำรงตำแหน่งคนปัจจุบันคือ คริส ฮิปกินส์ หัวหน้าพรรคแรงงานนิวซีแลนด์ โดยเริ่มดำรงตำแหน่งตั้งแต่วันที่ 25 มกราคม ค.ศ. 2023
นายกรัฐมนตรีมีฐานะเป็นรัฐมนตรีที่มีอันดับอาวุโสสูงสุด โดยเป็นประธานการประชุมคณะรัฐมนตรี แบ่งหน้าที่รับผิดชอบต่างๆ ให้กับรัฐมนตรีต่างๆ ในรัฐบาล เป็นโฆษกของรัฐบาล และทั้งยังถวายคำเสนอแนะต่อพระมหากษัตริย์หรือผู้แทนพระองค์ซึ่งได้แก่ ผู้สำเร็จราชการ นอกจากนี้ยังดำรงตำแหน่งเป็นรัฐมนตรีรับผิดชอบโดยตรงต่อกรมนายกรัฐมนตรีและคณะรัฐมนตรี (Department of the Prime Minister and Cabinet)
ตำแหน่งนายกรัฐมนตรีมีขึ้นมาจากจารีตรัฐธรรมนูญตั้งแต่ในอดีตตั้งแต่สมัยที่นิวซีแลนด์ยังเป็นอาณานิคมของสหราชอาณาจักร ตามจารีตรัฐธรรมนูญบัญญัติให้ผู้สำเร็จราชการนั้นจะต้องเลือกบุคคลใดเป็นนายกรัฐมนตรีซึ่งบุคคลนั้นจะต้องได้รับการสนับสนุนและความไว้วางใจจากสภาผู้แทนราษฎร ซึ่งโดยปกติแล้วคือผู้นำรัฐสภาที่มาจากพรรคการเมืองที่มีจำนวนที่นั่งมากที่สุดในสภาผู้แทนราษฎร นายกรัฐมนตรีและคณะรัฐมนตรีมีหน้าที่รับผิดชอบโดยตรงต่อผู้สำเร็จราชการ สภาผู้แทนราษฎร พรรคการเมือง และการเลือกตั้งของประเทศ
เริ่มแรกนั้นตำแหน่งหัวหน้ารัฐบาลถูกเรียกว่า "เลขาธิการอาณานิคม" (Colonial secretary) หรือ "มุขมนตรี" (First minister) ซึ่งต่อมาถูกเปลี่ยนในปีค.ศ. 1869 เป็น "นายกรัฐมนตรี" โดยใช้ภาษาอังกฤษว่า "Premier" กว่า 30 ปี ซึ่งต่อมาเปลี่ยนมาใช้คำว่า "Prime minister" อย่างลำลองในปีค.ศ. 1901 ในสมัยของริชาร์ด เซดดอน ต่อมาในค.ศ. 1907 ในการออกปฏิญญานิวซีแลนด์เพื่อเป็นประเทศในเครือจักรภพ ได้ใช้เรียกตำแหน่งนายกรัฐมนตรีในภาษาอังกฤษอย่างเป็นทางการว่า "Prime minister" ในภาษาเมารี ยังใช้เรียกคำเดิมคือ pirimia ที่มาจาก "Premier" อยู่ดังเดิม นายกรัฐมนตรีแห่งนิวซีแลนด์นั้นจะได้รับการเรียกเป็น "เดอะไรต์ออนะระเบิล" (The right honourable, Rt Hon.) ซึ่งแปลว่า "ผู้ทรงเกียรติมาก" โดยถือเป็นสิทธิพิเศษตลอดชีพ
แคว้นตูลา
แคว้นตูลา (Ту́льская о́бласть, Tulskaya oblast) เป็นหน่วยองค์ประกอบของสหพันธรัฐรัสเซีย (แคว้น) มีภูมิศาสตร์อยู่ในภูมิภาครัสเซียในโซนยุโรป และเป็นส่วนหนึ่งของเขตสหพันธ์กลาง ครอบคลุมพื้นที่ 25,700 ตารางกิโลเมตร (9,900 ตารางไมล์) และมีประชากร 1,553,925 คน (2010) โดยที่เมืองตูลาเป็นเมืองที่ใหญ่ที่สุดและเป็นศูนย์กลางการบริหารของแคว้นตูลา
แคว้นตูลามีพรมแดนติดกับแคว้นมอสโกทางตอนเหนือ, แคว้นเรียซันทางตะวันออก, แคว้นลีเปตสค์ทางตะวันออกเฉียงใต้, แคว้นโอริออลทางตะวันตกเฉียงใต้ และแคว้นคาลูกาทางทิศตะวันตก แคว้นตูลาเป็นหนึ่งในดินแดนที่พัฒนาและมีลักษณะเป็นเมืองมากที่สุดในรัสเซีย และอาณาเขตส่วนใหญ่ก่อให้เกิดการรวมตัวของตูลา-โนโวโมคอฟสค์ซึ่งเป็นเขตเมืองที่มีประชากรมากกว่า 1 ล้านคน
ดุจดวงใจไทยทั้งผอง เดอะมิวสิคัล
ดุจดวงใจไทยทั้งผอง เดอะมิวสิคัล เป็นละครพิเศษละครเพลงเพื่อน้อมรำลึกถึงพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร ซึ่งในปี พ.ศ. 2560 ละครพิเศษ "ดุจดวงใจไทยทั้งผอง เดอะมิวสิคัล" นั้นสร้างเป็นละครเฉลิมพระเกียรติ เพื่อเป็นการแสดงความอาลัยแด่ พระบาทสมเด็จพระปรมินทรมหาภูมิพลอดุลยเดช ของสถานีวิทยุโทรทัศน์ไทยทีวีสีช่อง 3 ผลิตโดย บริษัท รีมายน์ จำกัด
ที่มาของเรื่อง
ละครพิเศษเรื่องนี้ได้ถูกนำทำเป็นละครเพลง-คอนเสิร์ตทางโทรทัศน์ เพื่อน้อมรำลึกถึงพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช ได้จัดทำละครพิเศษ “ดุจดวงใจไทยทั้งผอง เดอะมิวสิคัล” ซึ่งจะออกอากาศทางสถานีวิทยุโทรทัศน์ไทยทีวีสีช่อง 3 ตลอดทั้งเดือนตุลาคม ปี พ.ศ. 2560 โดยเป็นการถ่ายทอดพระราชประวัติต่างๆ, พระราชกรณียกิจ , พระราชสมภพ , เหตุการณ์ต่างๆ ที่สำคัญ ทั้งพระราชจริยวัตร , ชีวิตส่วนพระองค์ต่างๆ ทั้งกีฬา, ดนตรี และพระราชดำรัสต่างๆ ของพระองค์ที่ได้ทรงวางแนวทางการดำเนินชีวิตไว้ให้กับเหล่าพสกนิกรชาวไทย รวมถึงการเล่าย้อนเหตุการณ์กลับไปในวันที่ 13 ตุลาคม พ.ศ. 2559 ซึ่งเป็นวันที่คนไทยทั้งประเทศต่างรู้สึกโศกเศร้ากับการสูญเสียครั้งใหญ่ในชีวิต โดยมี สายสวรรค์ ขยันยิ่ง ทำหน้าที่เป็นผู้อ่านประกาศจาก สำนักพระราชวัง นอกจากนี้ยังมีการขับร้องบทเพลงพระราชนิพนธ์ ซึ่งเป็นบทเพลงไพเราะหลากหลายบทเพลงหลากหลายแนวเพลง โดยมี อุรัสยา เสปอร์บันด์, ปริญ สุภารัตน์, คิมเบอร์ลี แอน เทียมศิริ พร้อมด้วยเหล่าผู้จัดละคร และเหล่านักแสดงช่อง 3 อีกกว่าร้อยชีวิต มาร่วมถ่ายทอดบทเพลงพระราชนิพนธ์อันทรงคุณค่าที่คนรุ่นใหม่หาฟังได้ยากในครั้งนี้อีกด้วย และความพิเศษในการจัดสร้างละครพิเศษเรื่องนี้อยู่ที่สถานที่จัดการแสดงละครเวทีเรื่องนี้ได้จัดขึ้นที่สตูดิโอช่อง 3 หนองแขม โดยมีพิธีกรผู้ดำเนินรายการ 3 ท่าน ได้แก่ ศัลย์ อิทธิสุขนันท์, รินลณี ศรีเพ็ญ และ คัทลียา แมคอินทอช
ละครโทรทัศน์
ละครพิเศษ ดุจดวงใจไทยทั้งผอง เดอะมิวสิคัล ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท รีมายน์ จำกัด ในวันศุกร์ที่ 13 ตุลาคม พ.ศ. 2560 สองช่วงเวลา ในเวลา 20:00 - 20:15 น. และเวลา 20:31 - 22:55 น. พร้อมกันทั้ง 3 ช่องได้แก่ ช่อง 3 เอชดี, ช่อง 3 เอสดี, ช่อง 3 แฟมิลี่ และออกอากาศรีรันให้ชมอีกครั้งทางช่อง 3 และช่อง 33 ในวันที่ 20 ตุลาคม พ.ศ. 2560 เวลา 13.05 - 15.40 น. และวันที่ 27 ตุลาคม พ.ศ. 2560 เวลา 20.00 - 20.15 น. และรับชมต่อเนื่องในวันเดียวกันในเวลา 20.45 - 22.20 น.
รายนามนักแสดง
• โฉมฉาย ฉัตรวิไล รับบท ชบา
• รัดเกล้า อามระดิษ รับบท เฟื่องฟ้า
• ทรงสิทธิ์ รุ่งนพคุณศรี รับบท ชาญชัย
• ราณี แคมเปน รับบท สายธาร
• ธีรเดช เมธาวรายุทธ รับบท ดาลดล
• เกียรติกมล ล่าทา รับบท เพื่อน
• วิรากานต์ เสณีตันติกุล รับบท เพื่อน
• พริมา พันธุ์เจริญ รับบท เพื่อน
• อรัญญา ประทุมทอง รับบท สมใจ
• กุลฑีรา ยอดช่าง รับบท เหมือนธาร
• และเหล่าผู้จัดละคร-นักแสดงช่อง 3 กว่า 100 ชีวิต
เจื่อง จิญ
เจื่อง จิญ (Trường Chinh) ชื่อเดิมคือ ดั่ง ซวน คู (Đặng Xuân Khu) เป็นผู้นำทางการเมืองสายคอมมิวนิสต์ชาวเวียดนาม จบการศึกษาทางด้านเศรษฐศาสตร์จากฮานอย แล้วไปทำงานเป็นครู เป็นผู้มีบทบาทในการจัดตั้งพรรคคอมมิวนิสต์อินโดจีนในภาคเหนือของเวียดนาม เขาเป็นเพื่อนสนิทคนหนึ่งของโฮจิมินห์ และเคยถูกฝรั่งเศสจับขังคุก หลังออกจากคุก เขาได้ร่วมงานกับพรรคคอมมิวนิสต์อินโดจีนต่อไป จนได้เป็นเลขาธิการพรรคใน พ.ศ. 2484 แต่ต้องออกจากตำแหน่งในปี 2499 เพราะไปเกี่ยวข้องกับการปฏิวัติที่ดินที่รุนแรง
ดุจดวงใจไทยทั้งผอง เดอะมิวสิคัล
รายนามนักแสดง
• ปริญ สุภารัตน์
เจื่อง จิญ
เขาเป็นผู้มีบทบาทสำคัญในการกำหนดทิศทางของวัฒนธรรมเวียดนาม ในสมัยที่ปกครองด้วยพรรคคอมมิวนิสต์ เขาเป็นผู้จัดทำเค้าโครงวัฒนธรรมเวียดนามในปี 2486 เพื่อแจกจ่ายให้สมาชิกพรรคและกลุ่มนักเขียน หลังจากได้เอกราชจากฝรั่งเศส เอกสารนี้จึงแพร่หลายไปทั่วเวียดนามเหนือ แนวคิดของเอกสารดังกล่าวคือต้องกำจัดอิทธิพลของวัฒนธรรมจีนและตะวันตกออกจากวัฒนธรรมของเวียดนาม และกลับไปยังวัฒนธรรมเวียดนามดั้งเดิมก่อนได้รับอิทธิพลจากภายนอก เน้นแนวคิดแบบเป็นเหตุเป็นผลมากกว่าเน้นอารมณ์ความรู้สึกแบบวรรณกรรมตามขนบของเวียดนาม เขายังมีความสำคัญในการกำหนดกรอบวรรณกรรมเวียดนามในยุคก่อนรวมประเทศ และมีอิทธิพลมาจนถึงปี 2529
ดุจดวงใจไทยทั้งผอง เดอะมิวสิคัล
รายนามนักแสดง
• คิมเบอร์ลี แอน เทียมศิริ
• สายสวรรค์ ขยันยิ่ง
แจ็ค คาร์ทไรท์
แจ็ค คาร์ทไรท์ (เกิดเมื่อวันที่ 22 กันยายน ค.ศ. 1998 ที่เมืองอูเชนฟาวเวอร์ รัฐควีนส์แลนด์ ประเทศออสเตรเลีย) เป็นนักกีฬาว่ายน้ำ เคยเข้าร่วมการแข่งขันกีฬาทางน้ำชิงแชมป์โลก 2017 ประเภทชาย 100 เมตร ท่าฟรีสไตล์  เคยแข่งขันแพนแปซิฟิก ที่กรุงโตเกียว ประเทศญี่ปุ่น ได้รับรางวัลเหรียญเงิน, คอมมอนเวลท์เกมส์ 2018 ได้รับเหรียญทอง และเวิล์ดจูเนียร์แชมป์เปี้ยนชิพส์ 2015 ที่ประเทศสิงคโปร์ ได้รับเหรียญเงินและเหรียญทอง